Paulit ja muuta kivaa Tämä päivä onkin sujunut taas tosi tuotteliaissa merkeissä: en oo saanu aikaan mitään. Tai no, sain aikaan kaksi valokuvakirjaa. Tärväsin niihin tuntitolkulla aikaa ja paljon vaivaa. Lopputuloksena kaksi kirjaa viime vuodesta (piti tehdä kaksi kun yhdestä olis tullu muuten 250-sivuinen...). Ja sitten kun ne oli valmiit, aloin niitä lähettämään... ja joka toisen kuvan kohdalle ilmestyi teksti "Tiedostovirhe". Voi sanonko mikä. Ei sit muu auttanut kuin peruuttaa lähetys. En välttämättä tahtois kirjoja, joista puuttuu puolet kuvista... Pitää soittaa maanantaina sinne, että tuliko sinne mitään ja miksi ne kuvat ei lataudu. Plääh. Jos nyt ei kirjat onnistu niin saa olla sit viimeinen kerta kun niiden kanssa hermojani revin. Sit tilaan vaan kuvia ja liimaan ne ihan ite kansioihin. Nih.
* * * Mä olen viime aikoina alkanu taas ihan hirveesti roikkumaan tässä koneella. Lueskelen blogeja ja tiirailen inspiraatiota sieltä sun täältä... Mulla on kauhee into sisustella kotia vähän uuteen uskoon. Tai ei ehkä niinkään, mä tykkään kyllä kaikesta mitä ollaan jo rempattu. Mutta tahtoisin ihan tosi kovasti maalata olkkarin lattian valkoiseksi tai vaalean harmaaksi. Ja sormet syyhyäis maalata myös tämä ruokapöytä valkoiseksi. Ja muutakin maalattavaa olis.
* * * Mulla on joulukuulle aika vähän töitä tiedossa. Ajattelin sit valmistella joulua ihan tosissani. No en vielä mee vannomaan, mutta suunnitelmissa on kuitenkin tehdä ite torttutaikina ja piparitaikinakin. Ostan ne aina valmiina... Samoin jos vaikka tekis laatikot ite. Ja jos kehittäis jotain vähän erilaistakin tarjottavaa, jotain juuresjuttua. Ja sit tietenkin olis ne lahjat ja kortit. Mulla on hyvä idea (matkittu netistä tietenkin...) lahjoiksi, mutta en nyt paljasta sitä täällä. Korttiajatusta pitää vielä miettiä.
Mä kirjoitin myös äsken joulupukille. Toisin sanottuna sanoin miehelle, että jos jotain mulle haluaa hankkia, niin huolisin Kivi-tuikkukippoja. Mä taistelin aika kauan itseni kanssa, että tykkäänkö niistä vai en... Nyt kun hommasin noi Kastehelmet (edellisessä postauksessa kuva), joiden tykkäämisen kanssa kävin hiukan lyhyemmän väsytystaistelun itseni kanssa, suunnittelin että ostankin niille sit kaveriksi noita kirkkaita ja harmaita Kiviä. Kun sitten näin nämä ihanat kuvat, näin suorastaan just tasan oman ajatukseni, lisättynä vain noilla mattavalkoisilla ihanuuksilla. Eli toivelistaan tuli siis kolmen sortin Kiviä. Ja pöydän valkoiseksi maalaaminen jo ihan vaikka tässä ennen joulua kruunais kyllä tuon ihanuuden. Mä taidan alkaa kattelee olisko meillä valkoista maalia... Ei nää hommat pelkällä ajattelulla valmiiks tuu kuitenkaan.
Saska17. marraskuuta 2012 klo 21.49Mä haluaisin myös muutaman kirkkaan tai mattavalkoisen Kivituikun lisää tai sitten noita Kastehelmiä. On ne vaan kauniita!Mä olen myös ihaillut noita palluroita, mutta en ole vielä raaskinut tilata.. Jos pukki toisi? ;)VastaaPoistaMarsa - Sininen Kuisti17. marraskuuta 2012 klo 23.01Voi kurja mikä kuvakirjatarina. Mä tein vaan kalenteritilauksen, siis muutama hassu kuva, mut meinas käydä samoin ja meinasin romahtaa siitäkin. Onneksi tiedostot kuitenkin kokosivat itsensä ja ei mennyt hukkaan. Toivottavasti sun kirjat on myös mennet perille. Ps. eihän joka päivä tarvi saada aikaan jotain, mä en ainakaan jaksa!VastaaPoistaOuti-Hyypiön elämää17. marraskuuta 2012 klo 23.26Vau, mitkä namivärit Pauleissa!VastaaPoistaHeli18. marraskuuta 2012 klo 10.26Saska: musta noi Paulit ei loppujen lopuksi ole kovin kalliita edes. 20 palloa ja valot on siellä Ranskassa hintaan 22€. Toki sit postarit päälle, mutta jos vaikka kimppatilausta saisit jonkun kanssa niin saisit tosiaan valita ihan omat väritkin. Se on hyvin helppoa tilata sieltä, vaatii tosin vaan visan mitä mulla ei ollut, siksi sit aloin ruinata kaveria tilauskimppaan. =) Ja juu, noi kivet ja kastehelmet on tosi ihania, täytyy viimein se myöntää! =)Marsa: joo kyllä otti niin päähän toi kirjahomma.. jospa se selviää kun soitan sinne maanantaina. Ja tuosta aikaan saamisesta; mulla on ollu monta päivää jo tarkoituksena siivota ja pyykätä, mutta aina vaan törötän tässä koneella.. ei siinä muuta mutta kun ne hommat sit kasaantuu niin hirveiksi kun ei tee ees jotain joka päivä.Outi; eiks vaan olekin ihanat! Ootas kun näet ne toiset... Sulla on kans aivan ihania Pauleja, ja sulta mä tän himon niihin olen saanukin. =)VastaaPoista-Kirsikka-18. marraskuuta 2012 klo 17.53Sisustuskärpänen on puraissut ja kovasti siellä suunnalla =)On ihanaa laitella kotia ja näin pimeinä päivinä on kivaa poltella tuikkusia monenmoisissa kipoissa sekä tuikkukupeissa.Itse hurahdin noihin Kivi tuikkuihin jo monta vuotta sitten. Ja niitähän tuli kerättyä ihan riittämiin. Eli löytyypi juuri noita kirkkaita, mattavalkoisia, ruskeita, sinisiä, vihreitä, pomeranssin sävyisiä... Sekä niiden kamusina Mariskooleja ;)Kastehelmetkin on täällä suunnalla ottaneet innostuksesta osansa. Tän vuoden aikana on ilmestynyt kotoseen kirkkaita, vihreitä sekä sinisiä ihanuuksia. Sopii mukavasti noiden Kastehelmi lasiastioiden kanssa kimppaan.Tää pimeys sekä ainainen sateisuus kera harmaan kelin on kyllä lohkaissut suuren palan meikäläisen innosta hössötellä joulua. Ei tahdo inspis vaan millään ottaa tuulta alleen, kun kaipailee niin aurinkoisia päiviä sekä sitä valkeaa maata. Juur tänään kauppareissulla ostoskärryyn tipahti äitien tekemiä laatikoita sekä valmistaikinaa torttuihin ja piparkakkuihin, eli helpoimman kautta ;)Toivottavasti valokuvakirja-häslinki ottaa seljetäkseen!VastaaPoistaSaariston kasvatti18. marraskuuta 2012 klo 20.05Laitatko linkin sinne Pauli kauppaan ;D En ole koskaan tuollaista nimeä noille edes kuullut, taidan olla aika out.VastaaPoistaMimmi18. marraskuuta 2012 klo 22.09Sulle on jotakin blogissani ;) Mukavaa alkavaa viikkoa!VastaaPoistaSaariston kasvatti18. marraskuuta 2012 klo 23.25Jaa, selvisi jo mistä sekä nimi että tilauksen suoritus... ;) Olen noita itsekin pitkään jo harkinnut. Tässä pitääkin alkaa miettimään haluaako niitä yhdet vai useammat. Yhdet tulee tosiaan halvemmaksi tuolta stokkan kaupasta, mutta jos useampia niin sitten... siinäpä pähkinä ensiviikolle :DVastaaPoistaHeli19. marraskuuta 2012 klo 8.22Kirsikka; joo, kun tässä taas ehtii nurkkia tiirailla niiin alkaa himottaa sisustelut... Noi tuikkukipot on niin ihania, mariskooleihin en oo koskaan lämmennyt - sain niistä varmaan yliannoksen lapsuuskodissa... =) Valokuvakirja-juttua koitan tänään selvitellä.Saariston kasvatti: no sä olitkin nopsa, meinasin että laitan tänään sitä linkkiä mutta ehdit jo löytää sen. Mun tekis ehkä vielä mieli tilata punasävuisetkin sieltä... tää on vähän että kun antaa pikkusormen niin... =)Mimmmi: kiitos haasteesta, aika vaikea haaste mutta koitan saada vastatuksi!VastaaPoistaPohdiskelija19. marraskuuta 2012 klo 18.10Ihanaa, sä olet tullut takaisin!!!! Mulla on ollut sun blogia ja suoraa tekstiäsi ihan kamala ikävä!!!!Pelastit juuri yhden nelikymppisen päivän :)VastaaPoistaHeli19. marraskuuta 2012 klo 20.41Pohdiskelija: voi miten tosi kiva kuulla tuollasta!!! Ihanaa, jos voin ihan tavis-turinoilla pelastaa jonkun päivän. =)VastaaPoistaLisää kommenttiLataa lisää...